CELEX: 31995R0840
Language: bg
Date: 1995-04-10 00:00:00
Title: Регламент (ЕО, ЕВРАТОМ, ЕОВС) № 840/95 на Съвета от 10 април 1995 година за изменение на Регламент (ЕИО, Евратом, ЕОВС) № 2290/77 относно определяне на възнагражденията на членовете на Сметната палата

01/ 08
            
            
               BG
            
            
               Официален вестник на Европейския съюз
            
            
               234
            
         31995R0840
   
               L 085/10
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО, ЕВРАТОМ, ЕОВС) № 840/95 НА СЪВЕТА
   
   от 10 април 1995 година
   за изменение на Регламент (ЕИО, Евратом, ЕОВС) № 2290/77 относно определяне на възнагражденията на членовете на Сметната палата
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 188б, параграф 8 от него,
   като взе предвид Договора за създаване на Европейската общност за въглища и стомана, и по-специално член 45б, параграф 8 от него,
   като взе предвид Договора за създаване на Европейската общност за атомна енергия, и по-специално член 160б, параграф 8 от него,
   Като има предвид, че Съветът определя заплатите, надбавките и пенсиите на председателя и членовете на Сметната палата;
   като има предвид, че вследствие влизането в сила на Договора за Европейския съюз, Сметната палата стана институция на Европейските общности и следователно е желателно да се изменят разпоредбите на Регламент (ЕИО, Евратом, ЕОВС) № 2290/77 (1) по отношение на заплатите и временните и обезщетенията при прекратяване на служебните правоотношения,
   ПРИЕ НАСТОЯЩИЯ РЕГЛАМЕНТ:
   Член 1
   
               1.
            
            
               Регламент (ЕИО, Евратом, ЕОВС) № 2290/77 се изменя, както следва:Член 2 се заменя със следното:
               „Член 2
               Основната месечна заплата на членове на Сметната палата е равна на сумата, получена в резултат от прилагането на следните проценти спрямо основната заплата на служител на Европейските общности на последната стъпка от степен А 1:
               
                            
                        
                        
                           Председател: 115 %,
                        
                     
                            
                        
                        
                           Други членове: 108 %“.
                        
                     
         
               2.
            
            
               Член 8, параграф 1 се заменя със следното:
               „1.   За три години, считано от първия ден на месеца, следващ месеца, в който той престане да заема своята длъжност, бивш член на Сметната палата получава месечно временно обезщетение, определено в съответствие със следната процедура:
               
                           —
                        
                        
                           40 % от основната заплатата, която той е получавал, когато е престанал да заема длъжността, ако срокът на службата му е по-малък от две години,
                        
                     
                           —
                        
                        
                           45 % от същата заплата, ако този срок е над две години, но под три години,
                        
                     
                           —
                        
                        
                           50 % от същата заплата, ако този срок е над три, но под пет години,
                        
                     
                           —
                        
                        
                           55 % от същата заплата, ако този срок е над пет, но под 10 години,
                        
                     
                           —
                        
                        
                           60 % от същата заплата, ако този срок е над 10, но под 15 години,
                        
                     
                           —
                        
                        
                           65 % от същата заплата в други случаи.“
                        
                     
         Член 2
   Пенсии, получени в деня на влизане в сила на настоящия регламент, не се изменят с настоящия регламент.
   Член 3
   Настоящият регламент влиза в сила в деня след публикуването му в Официален вестник на Европейските общности.
   
   Той се прилага от първия ден на месеца след неговото публикуване.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 10 април 1995 година.
      
         
            За Съвета
         
         
            Председател
         
         A. JUPPÉ
         
      
   
   
      (1)  ОВ L 268, 20.10.1977 г., стр. 1. Регламент, последно изменен с Регламент (ЕИО, Евратом, ЕОВС) № 1084/92 (ОВ L 117, 1.5.1992 г., стр. 1).